
545400 SIGHIŞOARA

Str. Muzeului nr. 7, Tel./Fax. 0265-771278

        H O T Ă R Â R E A   NR.  58

                     din 8 aprilie 2013

privind stabilirea cuantumului şi numărului burselor elevilor din învăţământul

                                      preuniversitar de stat pentru anul 2013

             Consiliul Local al Municipiului Sighişoara, întrunit în şedinţă extraordinară ;

          
Luând act de proiectul de hotărâre si referatul de aprobare al Primarului municipiului, în calitate de iniţiator, înregistrat cu nr. 7611/01.04.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, Legea administraţiei publice locale, republicată, cu modificările şi completările ulterioare;   

          
Ţinând cont de prevederile art. 105 alin. (2) din Legea nr.1/2011, Legea educaţiei naţionale, cu modificările şi completările ulterioare şi ale art. 4 din Ordinul M.E.C.T.S. nr. 5576/2011 privind aprobarea Criteriilor generale de acordare a burselor elevilor din învăţământul preuniversitar de stat, modificat şi completat prin Ordinul M.E.C.T.S. nr. 3470/2012;

     
 Având în vedere Raportul de specialitate al Direcţiei Economice, înregistrat cu nr. 7608/01.04.2013, prin care se propune şi se justifică necesitatea stabilirii cuantumului şi numărului burselor elevilor din învăţământul preuniversitar de stat pentru anul 2013, îndeplinindu-se prevederile legale;

În baza art. 36 (2) lit. “b”, (6) lit. “a” pct. 1, art. 45 (2) şi a art. 115 (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare;
  H O T Ă R Ă Ş T E

          Art. 1. Se stabileşte cuantumul şi numărul burselor elevilor din învăţământul preuniversitar de stat pentru anul 2013, conform anexei nr. 1, care face parte integrantă din prezenta.

          Art. 2. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică şi unităţile şcolare cu personalitate juridică.

          Art.  3.  Prin grija secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


  Dan-Constantin Enescu                                                                  

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

2 ex. Serviciul relaţii publice ;

1 ex. Direcţia economică

9 ex. AF/FM

